2. Fællesskabets sjette miljøhandlingsprogram (
Før afstemningen om ændringsforslag 14
Riitta Myller
ordfører. - (FI) Hr. formand! Som jeg ser det, ønskede De Grønne at fremsætte et ændringsforslag til dette, men formålet med dette ændringsforslag er at medtage sidste del af ændringsforslag 8 i dette ændringsforslag. Med andre ord vil det ikke forsvinde fra teksten.
På afstemningslisten er ændringsforslag 8 også erstattet af ændringsforslag 14. Hensigten er ikke at udskifte det, men at den sidste del, der starter med "ud over de kortsigtede udviklingsomkostninger", medtages i betænkningen.
Formanden
Var der nogen, der forstod det? Det gjorde jeg heller ikke, er jeg bange for. Kære kollega, hvad gør vi nu?
Havde De Grønne noget i tankerne? Det lader for en gangs skyld til ikke at være tilfældet! Vil De ikke være så venlig at gentage det, De sagde, fru Myller?
Riitta Myller
ordfører. - (FI) Hr. formand! På afstemningslisten er ændringsforslag 8 også erstattet af ændringsforslag 14. Hensigten er ikke at udskifte det, men at den sidste del, der starter med "ud over de kortsigtede udviklingsomkostninger", medtages i betænkningen.
Formanden
Jeg har netop fået at vide, at det ikke er tilfældet. Skal vi så stemme om ændringsforslag 14? Paul Dunstan, som virkelig er ekspert i alle disse detailpunkter, har lige fortalt mig, at det ikke er muligt. Han anbefaler, at vi simpelthen tager afstemningen nu.
Før afstemningen om ændringsforslag 15
Satu Hassi
Hr. formand! Jeg har et mundtlig ændringsforslag om, at ændringsforslag 15 ikke skal erstatte det oprindelige stk. 51, men skal tilføjes dette stykke. Jeg forstår, at ordføreren er enig i dette mundtlige ændringsforslag.
(Parlamentet vedtog det mundtlige ændringsforslag)
